पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 के बढ़ते प्रकोप से ग्रसित हुए लोगों को मदद करने के लिए पंजाब कांग्रेस कमेटी द्वारा जिला लेवल पर कोविड-19 का गठन कर दिया था । जिसके तहत फाजिल्का जिले में भी कोविड-19 कमेटी का गठन किया गया, जिसकी अगुवाई जिला कांग्रेस कमेटी के प्रधान रंजम कामरा द्वारा की जा रही है। सोमवार को जिला प्रधान रंजम कामरा द्वारा कोविड-19 प्रभावित लोगों की मदद करने के लिए 5 मोबाइल नंबर डॉ. केके सेठी 98150 06122, अशोक मल्होत्रा 78145-46221, प्रदीप बाजवा 98762-77779, साजन कटारिया 70092-22027 फाजिल्का के लिए जारी किए हैं।
इनके बारे में बताते हुए जिला अध्यक्ष रंजम कामरा ने कहा कि यह पांचों मोबाइल नंबर पर 24 घंटे कोविड-19 लोग अपने लिए मदद के लिए फोन कर सकते हैं। इसके अलावा उन्होंने बताया कि इन नंबरों पर फोन कर कोविड-19 से ग्रसित हुए लोगों को हर एक प्रकार की सहायता जैसे कोविड-19 केयर किट ऑक्सीजन या खाना भी मुहैया कराया जाएगा। इसी के साथ ही जिला अध्यक्ष कामरा ने बताया कि उनके द्वारा पंजाब सरकार से कोविड-19 पॉजिटिव मरीजों के लिए फाजिल्का जिले में एक और लेवल टू कोविड केयर सेंटर की मांग की है। जिस पर ध्यान देते हुए पंजाब प्रदेश कांग्रेस कमेटी प्रधान सुनील जाखड़ व सहित मंत्री पंजाब बलबीर सिंह सिद्दू द्वारा यह आश्वासन दिया गया है कि आने वाले 8 दिनों में फाजिल्का जिले में एक और कोविड-19 लेवल टू सेंटर खोल दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn